**Model subiect – Concursul Național de Istorie ,,Nicolae Iorga”**

**Clasa a VIII-a**

* Toate subiectele sunt obligatorii
* Se acordă 10 puncte din oficiu

**SUBIECTUL I (40 puncte)**

Citiți cu atenție sursele de mai jos:

1. „Iar (în 1290), fiind Negru Voievod, mare herțeg pre Făgăraș, ridicatu-s-a de acolo cu toată casa lui și cu mulțime de noroade, rumâni, papistași\*, sași și de tot felul de oameni. Pogorându-se pre apa Dâmboviții, început-a a face țară nouă. Întâi, a făcut orașul ce-i zic Câmpulung [....]. De acolo a descălecat la Argeș și a făcut oraș mare, făcând curți de piatră. Iar noroadele ce pogorâse cu dânsul, unii au ajuns până în apa Siretului și până în Brăila, iar alții au ajuns peste tot locul, de au făcut orașe și la sate până în marginea Dunării și până la Olt. Atunci și Basarabeștii cu toată boierimea ce era mai înainte peste Olt au venit la Negru Vodă, închinându-se să fie supt porunca lui și numai el să fie peste toți.”

 *(Letopisețul Cantacuzinesc*)

 \*catolici

 **B.** ”Spre deosebire de procesul petrecut la sud de Carpați, unificarea formațiunilor politice de la est de Carpați a fost asumată de un voievod ”descălecat” de peste munți: Bogdan din Maramureș. Intrat în conflict cu regele Ungariei, Ludovic I, el a părăsit reședința sa voievodală de la Cuhea și a trecut peste Carpați, înlăturându-i pe succesorii lui Dragoș la conducerea ”mărcii” amintite.”

 Florin Constantiniu, *O istorie sinceră a poporului român*

Pornind de la aceste surse, răspundeți următoarelor cerințe:

1. Numiţi oraşul precizat în sursa A. **4 puncte**

2. Precizaţi o categorie socială la care se referă sursa A. **4 puncte**

3. Numiţi teritoriul din care a plecat Negru Voievod, din sursa A, respectiv, Bogdan din sursa B.

 **6 puncte**

4. Scrieți litera corespunzătoare sursei care susține punctul de vedere conform căruia întemeierea statului român s-a realizat pe cale pașnică, selectând două informații în acest sens. **6 puncte**

5. Prezentați alte două fapte istorice referitoare la procesul de constituire a statelor medievale Moldova, respectiv a Țării Românești, în afara celor la care se referă sursele A și B. **10 puncte**

6. Formulați , pe baza sursei B, o opinie referitoare la ”descălecat”și selectați o informație din sursă care să susțină opinia formulată. **10puncte**

**SUBIECTUL II (50 puncte)**

Citiți cu atenție sursa de mai jos:

”Colonizarea masivă, mai cu seamă în Dacia, mulțimea militarilor, apariția și dezvoltarea orașelorsunt aspecte hotărâtoare pentru romanizare [ ] Cum daco-romanii sunt cel dintâi grup de populație romanizată rămasă în afara Imperiului roman, ei îndeplinesc, primii, condiția constituirii într-un neam romanic, căci toate aceste neamuri au apărut numai după ce se produc rupturi din întregul neam care fusese Imperiul Roman.”

 Bărbulescu M, Deletant D, Hitchins K, Papacostea Ș, Teodor Ș, *Istoria României*

Elaborați, în aproximativ două pagini, un eseu cu titlul ***„Poporul român-popor romanic”*,** având în vedere:

* Prezentați două fapte istorice din sec. I-II d. Hr care au dus la formarea poporului român și precizarea câte unei consecințe;
* Menționați trei factori ai romanizării, în afara celor la care se referă sursa de mai sus;
* Prezentați două elemente care au stat la baza constituirii poporului român.
* Formulați o opinie referitoare la situația de ”neam romanic”, susținând-o cu o informație din text.

**50 de puncte**

**Notă! Se punctează utilizarea limbajului istoric adecvat, structurarea prezentării, evidenţierea relaţiei cauză-efect, respectarea limbajului istoric şi a succesiunii cronologice/logice a faptelor istorice şi încadrarea sintezei în limita de spaţiu precizată.**

**BAREM DE EVALUARE ŞI NOTARE**

* **Se punctează oricare alte modalităţi de rezolvare corectă a cerinţelor.**
* **Nu se acordă punctaje intermediare, altele decât cele precizate explicit prin barem. Nu se acordă fracţiuni de punct.**
* **Se acordă 10 puncte din oficiu. Nota finală se calculează prin împărţirea punctajului total acordat pentru lucrare la 10.**

**SUBIECTUL I\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_40 de puncte**

1. **4 puncte** pentru numirea orașului precizat în sursa A.
2. **4 puncte** pentru menționarea categoriei sociale precizate în sursa A.
3. **6 puncte** pentru precizarea teritoriului din care a plecat Negru Vodă menționat în sursa A și respectiv Bogdan din B . (**2 X 3 = 6 puncte**)
4. **6 puncte** distribuite astfel:

**2p**  menționarea sursei A

**2x2= 4 puncte** pentru selectarea informațiilor care să susțină punctul de vedere

1. **10 puncte**, distribuite astfel:

 **4 puncte** pentru menționarea faptelor istorice

 **3x2=6 puncte** pentru prezentarea lor

1. **10 puncte**, distribuite astfel:

 **4 puncte** pentru formularea opiniei

 **6 puncte** pentru argumentarea ei pe baza informației selectate din sursă

**SUBIECTUL II\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (50 de puncte)**

**Informația istorică** – **40 de puncte distribuite astfel :**

- 6 puncte pentru menţionarea două fapte istorice din sec. I-II d. Hr care au dus la formarea poporului român (3x2=6p)

 6 puncte pentru precizarea a câte o consecință (3px2=6p)

- 6 puncte pentru precizarea factorilor romanizării (3x2=6p)

- câte 2 puncte pentru menționarea elementelor care au stat la baza constituirii poporului român (2x2=4)

 5 puncte pentru prezentarea elementelor care au stat la baza constituirii poporului român (5px2=10p)

- 3 puncte pentru formularea oricărui punct de vedere referitor la situația de ”neam romanic”

 5 puncte pentru susținerea opiniei prin precizarea unei informații referitoare la acest fapt .

**Ordonarea şi exprimarea ideilor menţionate – 10 puncte distribuite astfel:**

**2 puncte** pentru **structurarea textului** (introducere - cuprins - concluzii);

1 punct pentru introducere/cuprins; cuprins/concluzii;

 0 puncte pentru text nestructurat;

**3 puncte** pentruevidenţierea **relaţiei cauză-efect**, astfel încât compoziţia să probezeînţelegerea procesului istoric;

1 punct pentru prezenţa parţială a relaţiei cauză-efect;

* 1. puncte pentru lipsa relaţiei cauză-efect;

**2 puncte** pentru **respectarea succesiunii cronologice/ logice** a faptelor istorice;

* 1. punct pentru respectarea parţială a succesiunii cronologice/ logice a faptelor istorice;
	2. puncte pentru nerespectarea succesiunii cronologice/ logice a faptelor istorice;

**2 puncte** pentru **utilizarea limbajului istoric**;

* 1. punct pentru utilizarea parţială a limbajului istoric;

0 puncte pentru lipsa limbajului istoric;

**1 punct** pentru **respectarea limitei de spaţiu**;

0 puncte pentru nerespectarea limitei de spaţiu.

**Total 50 de puncte**

**Total test 90 de puncte.**

**Se acordă 10 puncte din oficiu**